CEN กำไรจากเงินลงทุน-การขายบริษัทย่อยหนุนงบฯ Q1/58 พลิกกำไร
CEN กำไรจากเงินลงทุนและการขายบริษัทย่อยหนุนงบฯ Q1/58 พลิกกำไร 25.32 ลบ. จากขาดทุน 5.61 ลบ. ในปีก่อน
18 พ.ค. 2558

บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน) หรือ CEN รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 25.32 ล้านบาท หรือมีกำไรสุทธิ 0.04 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 5.61 ล้านบาท หรือขาดทุนสุทธิ 0.01 บาทต่อหุ้น
ทั้งนี้ผลการดำเนินงานดังกล่าวที่พลิกกำไร เนื่องจากบริษัทมีกำไรจากเงินลงทุน ซึ่งเป็นกำไรจากการขายบริษัทย่อย (บริษัท พีพีเอส เอ็นเนอยี่ แอนด์ มารีน จำกัด) จำนวน 21.77 ล้านบาท
อีกทั้งบริษัทมีต้นทุนขายสินค้าจำนวน 241.81 ล้านบาท ลดลง 23.69 ล้านบาท ต้นทุนจากงานโครงการจำนวน 118.72 ล้านบาท ลดลง 45.54 ล้านบาท หรือลดลง 27.72% ค่าใช้จ่ายในการบริหารจำนวน 38.40 ล้านบาท ลดลง 17.11 ล้านบาท
 